Daniel Vega Pérez

Daniel Vega Pérez, nado en Arante (Ribadeo) o 4 de novembro de 1983, é un político galego que milita nas filas do Partido Popular de Galicia.

 Traxectoria 
Formouse profesionalmente como técnico agrícola no CFEA Pedro Murias de Ribadeo.

Traballou na Cooperativa Gancobre, en Bretoña, de onde logo pasou á Asociación de Criadores de Rubia Galega (ACRUGA), colaborando con entidades diversas do sector agrogandeiro.

 Política 
Con 25 anos entrou nas Novas Xeracións do PP, das que chegou a presidente local en Ribadeo, provincial en Lugo e vicepresidente autonómico. Entrou como deputado no Parlamento de Galicia en 2016. Presidiu dende aquela a Comisión de Agricultura, Gandaría, Montes e Alimentación, e renovou a súa acta en 2020, dimitindo en xuño de 2023 para presentarse como candidato á alcaldía de Ribadeo. 

En maio de 2019 saíra elixido concelleiro en Ribadeo, sendo portavoz do Grupo Popular. No 2023 encabezou o equipo que gañou as eleccións municipais con maioría absoluta.

 Notas 

 Véxase tamén 

 Ligazóns externas 
 Ficha no Parlamento Galego 
 Eleccións municipais en Ribadeo.

Categoría:Alcaldes de Ribadeo
Categoría:Alcaldes de Galicia polo PPdeG
Categoría:Alcaldes de Galicia durante a democracia
Categoría:Nados en Ribadeo

Categoría:Nados en 1983
Categoría:Deputados do Parlamento de Galicia polo PPdeG
Categoría:Deputados da XI Lexislatura do Parlamento de Galicia
Categoría:Concelleiros de Ribadeo
Categoría:Deputados da X Lexislatura do Parlamento de Galicia